**ΑΝΑΚΟΙΝΩΣΗ**

**Εθνική Συνομοσπονδία Ατόμων με Αναπηρία**

**Δεκτές οι προτάσεις της ΕΣΑμεΑ στη νέα απόφαση του υπ. Παιδείας για τις προσλήψεις ΕΕΠ και ΕΒΠ**

Μετά από τις παρεμβάσεις της ΕΣΑμεΑ <https://is.gd/RkZF9t> διορθώθηκε την Παρασκευή 21 Απριλίου η απόφαση του υπουργείου Παιδείας για τις προσλήψεις ειδικού εκπαιδευτικού προσωπικού (ΕΕΠ) και ειδικού βοηθητικού προσωπικού (ΕΒΠ) για το έτος 2017- 2018 (πρβ. σελίδες 12817 και 12818 <https://is.gd/CsHGqh> ).

Η ΕΣΑμεΑ ζητούσε να απαλειφθεί η διάταξη που όριζε οι υποψήφιοι να προσκομίσουν πιστοποιητικό από Κ.Ε.Π.Α. κατά την πρόσληψή τους, καθώς επίσης και η διάταξη με την οποία ότι δεν γίνονται δεκτά όσα εκ των εν λόγω πιστοποιητικών, χαρακτηρίζουν την πάθηση ως «χρόνια».

Οι ανωτέρω επισημάνσεις είχαν οδηγήσει σε σύγχυση τους υποψηφίους και θα συνέβαλαν στον άδικο αποκλεισμό τους από τη διαδικασία πρόσληψης.